
Styremøte Travavl.no 12.november 2020

Deltagere: Tom Andersen, Per Erik Hagen, Ann Berit Sagedal, Mona Gåsbakk, Ments Tore Møller og Nadja Jensen.

Sakliste godkjent

Sak 1 - Registreringsreglementet for norskfødte føll.
Siden sist har saken vært oppe på generalforsamlingen i DNT etter forslag fra Vestfold travforbund. Der var alle forbundene enige i at vi burde tilbake til 31.12, men det ble bestemt å sende saken tilbake til DNT-styret slik at vedtaket kunne gjøres der, og det ble lovet rask behandling.
Saken var så oppe i Landsrådet i oktober. I forkant hadde administrasjonen i DNT forsøkt å få Mattilsynet på banen for å få støtte til outsorcing-standpunktet, men det ville ikke Mattilsynet være med på. Forbundslederne sto i møtet enstemmig på sitt synspunkt.

Nå er det opp til DNT-styret å fatte vedtak i henhold til GF.

Styret gikk gjennom det som skjedde på GF.
Vår posisjon er årsmøte-vedtaket om at reglementet som sier at føll skal være i Norge innen 31.12 fødselsåret, skal beholdes. 

Saken har for øvrig tatt veldig lang tid i DNT.

Vedtak: Til orientering


Sak 2: Auksjoner framover

Koronaen har dyttet digitale løsninger framover. Det florerer med hesteauksjoner på nettet.
Dette gjør at det er behov for å se på strukturer og løsninger i et større perspektiv. 
Spørsmålet er hva norske oppdrettere er best tjent med framover?
DNT ved seniorkonsulent Tore Kristiansen har startet et evalueringsarbeid om auksjonen. 


Innspill fra styret:
Internett-auksjon er kommet for å bli. 
Savner og kunne vise fram hestene i felles arena, visning på lokale baner fungerte lite tilfredsstillende.
Internett er enklere for oppdretter, man behøver ikke reise med hesten.
Man når kjøpere som ikke kommer på en tradisjonell auksjon.
Internett åpner mulighet for mix-auksjon. 
Det var relativt mange deltagere på årets auksjon - er antallet optimalt – kan det fordeles?

Vedtak: Innspill sendes DNT.


Sak 3 Bedekningssesongen 2020 – og framover

Tallene per 29. oktober viser at det er bedekt 668 hopper i år. Det er imidlertid inkludert alle som har skiftet hingst, slik at enkelte hopper er registrert fire ganger! 
Samtidig er det erfaringsmessig fortsatt noen utenlandsbedekninger som ikke er registrert ennå.
 
Vi hadde i 2020 et ekstraordinært drektighetstilskudd på 7.000 kroner.
Hvordan dette blir i 2021 er ikke bestemt. 
Vi opplevde i år at førstepremiene i DNTs unghestserie ble redusert til 24.000 kroner, med få unntak der premien var 30k. Tidligere var det 40k. Dette er viktig for interessen for å kjøpe norske unghester. 

I 2019 ble det betalt ut 215 mill i hesteeierpremier. Prognosen for 2020 er 165 mill, en nedgang på 50 mill. Samtidig går spillet så bra at det blir satt av et tosifret antall mill på premiefond.

Der er prinsippet av DNT vil ta mindre risiko, og premiene går trolig ned i Klasseløpene. Dette er også negativt for markedet.

Framover kan også det endelige resultatet av registreringsreglementet for føllene påvirke interessen for å bedekke hoppene.

Innspill fra styret;
Fokus på premiene er viktigere enn tilskudd, særlig i unghestserieløp og i V75.
Gjøre løpene for unghestene mulig for flere å starte-, tilleggsløp. 
Tilskuddet påvirket antall bedekte i år. 

Avlsstall er det jobbet mye med i 2020. Siri Furre i DNT er nå koblet på. Det er også laget en referansegruppe som skal kvalitetssikre arbeidet. Disse er i arbeid nå. 

Oppdretterseminaret 2020 var bra. 2021 vil være usikkert pga Corona. Vanskelig å planlegge et ordinært seminar. 

Vedtak: Styret i Travavl.no prioriterer følgende tiltak for å styrke interessen for å bedekke hoppene i 2021: Fokus på å løfte premier, spesielt unghestserie og lørdager, og fortsatt fokus på norskfødte løp.


Sak 4 Oppfordring til workshop – flere hesteeiere

Dnt har oppfordret oss til å komme med ideer til hvordan få flere hesteeiere.

Styret’s innspill: 
Større fokus hos trenere på å skaffe kunder. Både som en større del av utdanning og etterutdanning.
Bevisstgjøring av hva travsport og ikke minst hesten kan tilby mulige kunder.
Kurs i å lede andelslag fra DNT’s side, kan være nettbasert.
Tilrettelegge for amatører å trene selv. Stall med tilhørende treningsfasiliteter som tilbyr oppstalling og muligens kompetanse. Erfaringsutveksling med amatørstaller som drives i dag fra f.eks Killingland og Momarken.
Vedtak: Travavl.no sender svar til DNT. DNT må legge til rette jmf sak 3.


Sak 5 Økonomi

Status økonomi; Kr. 225 000,- på konto.
Betale Veikle Balder 50% av inntekter på hingste-reklame i forbindelse med avlsseminaret.

Vedtak: til orientering


Sak 6 Medlemsaktiviteter 

Vi har snakket om webinar. Vi kan undersøke om svenskene arrangerer noe vi kan henge oss på.

Finne interessante folk som kan fortelle om hva de driver med er populære innslag på seminar.

Innovasjon Norge arrangerer info om tilskuddsordninger - er det noe for avlstall?

Årsmøte 2021 – kan det arrangeres på Teams eller lignende dersom situasjonen ikke endrer seg?

Treårskonken 2020
Ble vunnet av Ments Tore Møller. Resultatliste legges ut på nett. Premien tur til P’dA utsatt til 2022.

Turdrømmer er det lov å ha og vi drømmer om Cabourg. Men det er vel ikke aktuelt før vaksiner er i orden. P’dA er for tidlig. 


Vedtak: Corona legger hinder for det meste så vi avventer til over jul og tar opp tråden igjen.
Referat må legges ut på nettsiden.



Sak 7 Sponsing av Hoppedivisjonen – Travavl.no

Status og planer forover.
 Vi har tepper nok for i år og to til overs. Tom distribuerer disse.
2021: Tom spør om Agria vil sponse tepper.

Vedtak: ordningen fortsetter i 2021. T.Gravdal må kontaktes vedrørende 2021.





Sak 8 Forsikring – Agria

Tom har kontakt med Agria fremover. De vil gjerne markedsføre seg mot våre medlemmer. Foreløpig kan dette bare skje via nettside eller e- post til medlemmene.
Få opp Travavl.no på siden til Agria, som rabatt-organisasjon.

Vedtak: til orientering



Ref. Nadja Jensen

